เข้ารับการรักษา พักฟื้นและดูแลตัวเองอย่างต่อเนื่อง
โรคเรื้อนนั้นแค่กินยาต่อเนื่องก็รักษาได้แล้ว และเมื่อหายขาด ผู้ป่วยส่วนใหญ่ก็สามารถกลับไปใช้ชีวิตได้ตามปกติ ตอนแรกโรคเรื้อนก็ติดต่อยากอยู่แล้ว ยิ่งถ้าได้รับการรักษาอย่างถูกต้อง คือกินยาให้ต่อเนื่อง คุณก็ไม่ต้องห่วงเรื่องตัวเองจะแพร่เชื้อให้ใครอีกต่อไป แต่ถ้าปล่อยไว้ไม่รักษา ก็จะส่งผลร้ายแรงต่อมือ เท้า ตา ผิว และเส้นประสาท ตามปกติโรคเรื้อน หรือ Hansen’s disease นั้นไม่ค่อยจะติดต่อไปสู่ใคร แต่ถ้าติดต่อก็คือทางอากาศ เช่น ไอหรือจาม ทุกครั้งที่ไอหรือจามต้องปิดปากหรือใส่หน้ากากอนามัย ละอองจะได้ไม่กระเด็นไปแพร่เชื้อให้คนอื่น ป้องกันด้วยวิธีนี้จนกว่าคุณจะไปหาหมอและรักษาต่อไป บางทีโรคเรื้อนก็แสดงอาการแค่ที่ผิวหนัง แต่บางทีก็รุนแรงกว่านั้น ขั้นแรกคือคุณต้องรู้ระยะของโรคเรื้อนที่คุณเป็นก่อน ถึงจะระบุวิธีรักษาที่เหมาะสมต่อไปได้ นี่เป็นหน้าที่ของคุณหมอ คุณไม่ต้องกังวลแต่อย่างใด  โรคเรื้อนแบ่งออกเป็นระยะเริ่มแรก (paucibacillary) และระยะรุนแรง (multibacillary)  และยังสามารถแบ่งออกเป็นชนิดทูเบอร์คูลอยด์ (tuberculoid) หรือชนิดเลโพรมาตัส (lepromatous) ได้ด้วย (ซึ่งจะรุนแรงกว่า โดยจะมีก้อนหรือตุ่มใหญ่ๆ ตามผิวหนัง) ปกติคุณหมอจะจ่ายยาปฏิชีวนะหลายตัวให้ผู้ป่วยโรคเรื้อน (ส่วนใหญ่จะประกอบด้วย dapsone, rifampicin และ clofazimine) ยาพวกนี้จะไปฆ่าแบคทีเรียอันเป็นสาเหตุของโรค (Mycobacterium leprae) ช่วยรักษาผู้ป่วยที่ติดเชื้อ คุณหมอจะจ่ายยาตัวไหนให้คุณนั้นก็ขึ้นอยู่กับระยะและชนิดของโรคเรื้อนที่คุณเป็น  องค์การอนามัยโลก (The World Health Organization หรือ WHO) มีการจ่ายยา MDT ให้กับผู้ป่วยทั่วโลกฟรีๆ ผ่านทางกระทรวงสาธารณสุข คุณสอบถามข้อมูลเพิ่มเติมได้ที่สถาบันราชประชาสมาสัย โดยเข้าไปที่ http://thaileprosy.ddc.moph.go.th  พอคุณเริ่มกินยาแล้ว ก็ไม่ต้องกังวลเรื่องจะไปแพร่เชื้อให้ใครอีกต่อไป และไม่ต้องถูกกักโรคด้วย ผู้ป่วยโรคเรื้อนหลายเคส คุณหมออาจจ่ายยา dapsone, rifampicin และ clofazimine สำหรับแต่ละวันหรือแต่ละเดือน ติดต่อกันนาน 24 เดือน  ถ้าอาการของโรคเรื้อนปรากฏเฉพาะที่ผิวหนัง คุณหมออาจแนะนำให้กินยาติดต่อกันแค่ 6 เดือน  อย่างของอเมริกา ผู้ป่วยโรคเรื้อนระยะรุนแรงจะต้องกินยาติดต่อกัน 1 ปี ในขณะที่ระยะเริ่มแรกจะใช้เวลา 2 ปี  ถ้าผู้ป่วยมีรอยโรคที่ผิวหนังแค่แบบเดียว (single skin lesion) ก็สามารถใช้ยา dapsone, rifampicin และ clofazimine แค่โดสเดียวได้  แต่ถ้าเป็นระยะรุนแรง ต้องใช้ยาหลายตัวหลายโดสกว่าจะรักษาเห็นผล โอกาสที่เชื้อจะดื้อยาแทบเป็นไปไม่ได้เลย ผลข้างเคียงของยาพวกนี้มักไม่รุนแรงอะไร แต่ถ้าสงสัยหรือกังวลก็ให้สอบถามคุณหมอดู คุณหมอสั่งยาอะไร แค่ไหน ก็ต้องกินให้ครบถ้วนและถูกวิธีการอย่างเคร่งครัด ไม่งั้นจะเสียเวลาเปล่า สุดท้ายคุณก็จะอาการกำเริบอีก ถ้าอาการของคุณเปลี่ยนไป เจ็บปวดมาก หรืออะไรก็ตาม ให้รีบปรึกษาคุณหมอ เพราะบางเคสพบว่าอาจเสี่ยงต่อการเกิดโรคแทรกซ้อน เช่น  โรคเส้นประสาทอักเสบ (Neuritis) silent neuropathies (เส้นประสาทเสียหายโดยไม่เจ็บปวด) มีอาการเจ็บปวด แสบร้อน เจ็บจี๊ด หรือมีอาการชาเฉียบพลัน ซึ่งรักษาได้ด้วยยากลุ่ม corticosteroids แต่ถ้าคุณไม่รีบรักษาละก็ อาจเกิดความเสียหายแบบถาวร จนอวัยวะนั้นๆ ไม่สามารถใช้งานได้อีกต่อไป โรค Iridocyclitis หรือม่านตาอักเสบ ถ้าเกิดอาการดังกล่าวต้องรีบไปหาจักษุแพทย์โดยด่วน รักษาได้ด้วยยาหยอดตาพิเศษ ถ้าปล่อยไว้อาจเสียหายถาวรจนตาบอดได้ โรค Orchitis หรืออัณฑะอักเสบ รักษาได้ด้วยยากลุ่ม corticosteroids เป็นอาการที่ต้องพบแพทย์ทันทีที่รู้ตัว เพราะอาจอันตรายถึงขั้นเป็นหมันได้ นอกจากนี้ก็อาจพบแผลเปื่อยที่เท้าได้ คุณหมอจะแนะนำให้รักษาบรรเทาอาการโดยใช้เฝือกอ่อน รองเท้าแบบพิเศษ รวมถึงการล้างทำความสะอาดและเย็บแผล  ความเสียหายที่เกิดกับเส้นประสาทและผิวหนังเพราะโรคเรื้อนอาจทำให้มือและเท้าของคุณบิดเบี้ยวผิดรูปจนใช้งานไม่ได้อีก คุณหมอสามารถหาทางป้องกันและ/หรือรับมือให้คุณได้แต่เนิ่นๆ โดยพิจารณาเป็นเคสๆ ไป โรคเรื้อนทำให้อวัยวะของคุณหมดความรู้สึกได้ ถ้าเกิดอาการดังกล่าวที่อวัยวะหรือบริเวณใดของร่างกายก็ตาม คุณอาจไม่รู้ตัวเมื่อได้รับบาดเจ็บ ทำให้เกิดอันตรายได้ เพราะฉะนั้นคุณต้องระวังเป็น 2 เท่าไม่ให้ถูกอะไรบาดหรือไหม้ตรงบริเวณที่เกิดอาการชา ถุงมือหรือรองเท้าชนิดพิเศษก็ช่วยปกป้องคุณได้ในกรณีที่ชาบริเวณมือและเท้า ระหว่างรับการรักษา ให้เฝ้าระวังอาการและติดตามผลอยู่เสมอ ถ้าคุณหมอนัดก็ไปตามนัดอย่าให้ขาด สงสัยเรื่องไหนให้รีบปรึกษาทันที
รีบรักษาโดยด่วน. ระวังอย่าแพร่เชื้อให้คนอื่น. ฟังคำวินิจฉัยจากคุณหมอ ว่าคุณเป็นโรคเรื้อนระยะไหน. กินยาหลายชนิด (multiple drug treatment หรือ MDT) ตามหมอสั่ง. กินยาปฏิชีวนะตามหมอสั่ง. เฝ้าระวังอาการของตัวเองจะได้รู้ว่ามีผลข้างเคียงหรืออาการแทรกซ้อนหรือเปล่า. ดูแลตัวเองไม่ให้เกิดอาการบาดเจ็บ. หาหมออย่าให้ขาด.
https://www.wikihow.com/Cure-Leprosy https://www.wikihow.com/Cure-Leprosy
Seeking Treatment Managing Symptoms and Recovery